पाएं अपने शहर की ताज़ा ख़बरें और फ्री ई-पेपरडाउनलोड करें
अमृतसर. एवरेस्ट चोटी सर करने वाला दिल्ली का 17 वर्षीय गुर इबादत सिंह परमात्मा का शुकराना अदा करने रविवार को परिवार समेत श्री दरबार साहिब पहुंचा। दावा किया जा रहा है कि वह देश का पहला सिख है, जिसने इस चोटी की चढ़ाई को साबत-सूरत सिख रूप में पूरा किया। वह कंचन चंगा (के-2) की चढ़ाई का भी इरादा रखता है।
हिमाचल के सनावर स्कूल की 12वीं क्लास के बच्चों की टीम ने छह अप्रैल को यह चढ़ाई शुरू की थी, मगर चढ़ाई में यही सफल हुआ। उसके पिता कैप्टन इकबाल सिंह बताते हैं कि चोटी पर सबसे बड़ी दिक्कत बंधे केशों पर लगे हेलमेट के कारण बालों में बर्फ जमने की रही। इससे लकवा का खतरा था। टीम के लोगों ने बाल कटवाने को कहा, मगर उसने ऐसा करने से मना कर दिया। उसने कहा कि केश कटवाता तो शायद सफल नहीं होता। परिवार को एसजीपीसी ने सम्मानित भी किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn